Francesc Fernández (ARKYNE TECHNOLOGIES & BIOO): “Les plantes són els nous interruptors biològics” - Postgrau en Comunicació Científica | Eduscopi i Universitat de Vic\nEn Francesc Fernández és un entusiasta de la vida, la seva energia traspua alegria, optimisme i, sobretot, il·lusió per formar part d’un projecte empresarial que lluita per un món més verd. Segurament aquesta va ser una de les raons per les quals va decidir deixar la seva feina com a responsable de vendes amb un equip al càrrec seu de 15 persones per una startup.\nArkyne Technologies & Bioo és una startup on es treballa constantment per a desenvolupar més productes basats en l’obtenció d’electricitat a partir de la fotosíntesi de les plantes. De moment, ja ha patentat una bateria i un mètode de conversió d’energia humana en electricitat, i està molt a prop d’aconseguir dues patents més, una per al sector educatiu i una altra per al sector agrari.\nDes de fa un any i mig, en Francesc és Manager i director de projectes de Bioo i s’encarrega de comercialitzar tots els productes en les tres línies de negoci. La seva tasca és realment important per qualsevol empresa però encara més per una startup. L’empresa compta ara per ara amb 14 treballadors en plantilla i segons ens diu en Francesc: “Faig pujar la mitja d’edat, ja que la majoria dels companys ronden els 28-30 anys”.\nProbablement, l’inventor d’aquest experiment “biotecnològic” és una persona molt inquieta. Saps com va sorgir-li la idea de generar electricitat a partir de les plantes?\nEn Pablo M. Vidarte Gordillo és el CEO d’aquest projecte que va crear el 2014–2015. En aquell moment, ell estava estudiant enginyeria multimèdia a La Salle Barcelona i tenia 23 anys. Després de plantejar-se perquè no es podia treure energia de les fulles d’una planta, va convèncer a altres companys d’universitat per investigar conjuntament i crear finalment un prototip. Amb aquest “invent” van poder demostrar que l’ús de la tecnologia digital sota terra permet convertir la fotosíntesis vegetal i microbiana en energia acumulable com si es tractés d’una bateria.\nPosteriorment, a Bioo hem anat realitzant diversos projectes que ens han dut a l’obtenció de diferents reconeixements. També hem tingut la sort que molts clients, reals i potencials, ens han impulsat a continuar desenvolupant noves solucions per oferir propostes de valor competitiu tant per al consumidor final com per a altres empreses.\nCom podries descriure a un CEO tan jove com en Pablo? Què creus que s’ha de tenir per liderar un projecte com aquest?\nÉs un dels joves talents espanyols més brillants, amb molta energia i passió i una enorme visió en la biotecnologia. És un empresari reconegut internacionalment i considerat com un dels joves amb més futur d’Europa segons la revista Forbes.\nAvui dia, en Pablo treballa amb el departament d’I+D desenvolupant dues tecnologies diferents i úniques en què la naturalesa i la tecnologia són l’essència. Tots els nostres productes es basen en una, en l’altra o en combinacions de les dues. I, per descomptat, ell és el principal buscador de finançament. Per la meva part, jo m’encarrego, dins el departament comercial, de la comercialització dels productes.\nAl passat mes de març vau obtenir 500.000 euros en una ronda de finançament. Ens podries explicar una mica com és el perfil dels inversors de Bioo?\nAl 2016 vam ser reconeguts com “Empresa més disruptiva de l’any” per Google inc South Summit, on competeixen cada any les 100 startups més innovadores del món. Els inversors que des dels nostres inicis hem tingut són del tipus Business Angels o «inversor privat» i, recentment, s’ha sumat un Fons d’Inversió.\nBioo va ser el projecte més innovador segons el South Summit 2016\nPel vostre tipus de producte, crec que l’Estat pot ser un bon inversor ja que un dels seus objectius és convertir les ciutats en «smart cities». Heu realitzat algun projecte públic? Quin?\nRecentment, hem presentat un projecte social i solidari que s’anomena “Jardins de la Vida” amb el qual pretenem transformar espais d’experiència (públics i privats) en emocions, combinant natura i tecnologia.\nSegons em consta, vosaltres ja anàveu a fer el llançament d’aquest projecte però en coincidir amb la pandèmia l’heu reenfocat ràpidament.\nExacte. Amb la situació de crisis a causa de la Covid-19, vam pensar com podíem ajudar i vam creure que una manera de fer-ho era transformant espai d’experiència en emocions. Va ser aleshores quan vam fer el llançament de la nostra iniciativa social i solidària “Els Jardins de la Vida” per a homenatjar a tota la societat afectada pel Coronavirus. A través de la nostra tecnologia utilitzem les plantes com a interruptors biològics: quan les toques es reprodueixen àudios amb missatges d’ànims, reflexions o agraïments.\nD’aquesta manera, doncs, vam pensar que podíem unir la societat amb la naturalesa. Des d’aquest passat mes de març, ens hem centrat en el desenvolupament i implantació d’aquests jardins sanadors en hospitals, residències i altres espais públics.\n«Volem crear una comunitat després d’haver estat tant de temps aïllats»\nUna iniciativa per crear càpsules del temps amb missatges i reflexions de tota la ciutadania.\nLa comunicació per a qualsevol startup és molt important a l’hora de captar inversors. Quin discurs utilitzeu per despertar la seva curiositat o interès pel vostre projecte tan innovador?\n«Som una empresa disruptiva, innovadora i amb un gran potencial». Així és com ens defineixen els premis atorgats i rebuts per Google, la UE i altres organismes. El nostre valor diferencial és «fer vestits a mida» per a cada projecte sostenible. Identifiquem quins són els resultats que busca cada client i amb aquest briefing, desenvolupem un pla d’accions a mida. Volem oferir i provocar sentiments a través de la biotecnologia.\nEns podries resumir com és una entrevista amb un Business Angel per a tots els que mai hem tingut aquesta experiència abans.\nComencem l’entrevista amb una explicació clara de la idea tot presentant-li un bon Deck, ordenat i concís. Just després de la reunió els hi enviem per correu electrònic els arxius de suport (resultats financers, enllaços d’interès, etc.) per ampliar la informació. Més endavant realitzem una segona reunió per a resoldre dubtes i detalls més específics.\nAlguna recomanació per a nous emprenedors o emprenedores…\nLa nostra recomanació per a qualsevol emprenedor/a és, en primer lloc, que estigui ben format en estudis d’èxit i fracàs. I en segon lloc, és important que analitzi prèviament si la seva idea és prou innovadora o no, amb càlculs de risc i adaptar-se al risc empresarial. Una altra recomanació important és no enamorar-se massa de la idea i tenir sempre una visió objectiva i obert a crítiques. I, per descomptat, tenir un equip competent i de confiança.\nQuan creus que Arkyne Technologies & Bioo deixarà de ser una startup per passar a ser una empresa?\nÉs molt subjectiva aquesta valoració… Econòmicament, serà quan la xifra de volum de negoci o de balanç general sigui superior a 1 milió d’euros.\nCom a alumna d’un postgrau de comunicació científica, em podries explicar quina estratègia de comunicació us funciona millor per arribar als vostres públics objectius? Quin tipus de material utilitzeu?\nTenim molt en compte la planificació dels objectius generals, missatges d’impacte, accions a executar, terminis d’execució, entre d’altres. Principalment, utilitzem material oral (argumentari de vendes) i material audiovisual i interactiu (briefings, decks, vídeos, etc.).\nPer finalitzar l’entrevista, et voldria preguntar sobre els vostres plans de futur, així com les possibles tendències del sector en aquesta nova crisi global causada pel Coronavirus.\nEls nostres plans de futur se centren en el desenvolupament i implementació de la interacció amb la natura, apostant per un consum responsable a partir de les tecnologies verdes i renovables. En la transformació d’espais amb sistemes integrats a mida, la creació de monuments tecnològics convertits en càpsules del temps (amb missatges de la societat guardats en un ordinador central), en la substitució de bateries químiques per bateries biològiques, alimentades pel propi sòl, en l’agricultura, boscos, parcs …


Cortana obre la segona jornada de Gaudí\n05 març 2021 02:14\nLa mallorquina presentà uns dissenys futuristes i bohemis\nLa jove dissenyadora mallorquina Cortana presentà ahir els seus dissenys futuristes i bohemis per a la col·lecció tardor/hivern 05-06. Cortana va proposar colors elèctrics i agosarats en teles de velluts, llanes enfeltrades i tuls.\nLa dissenyadora destacà pel seu estil ambigu que barreja teixits com llanes i velluts amb seda i licra. Així mateix, els colors juguen amb els contrasts: el marró fosc i el negre atzabeja es mesclen amb el vermell sang i el verd pistatxo.\nEls colors parteixen de la foscor i l'opacitat per combinar-se amb tons oposats i lluminosos que dibuixen una dona ambigua: fràgil i masculina. Els calçons de quadres, les levites fosques i fins i tot capells de copa es combinen amb faldes de colors vistosos i vestits fets de seda.\nLes models van vestir també calçons estrets de cintura alta combinats amb tuls transparents i reminiscències taurines. A més de la figura de torero, la desfilada va presentar altres personatges femenins com la domadora flamenca, el sastre arlequí o la ballarina russa.\nLa desfilada de la mallorquina obrí la segona jornada de la passarel·la catalana. A les seves propostes seguiren les de la firma Vittorio & Lucchino. Els sevillans varen presentar els seus models per a home inspirats en el món del cavall i del camp. Vestits de tall impecable i americanes amb pell de poltre, de guillot o de visó van ser les constants d'una col·lecció que vesteix un home «sofisticat» i elegant. La desfilada dels dissenyadors va fer aixecar el públic, que va aplaudir amb entusiasme.\nEls colls alts, les americanes de colors grisos i negres, els calçons de quadres i de retxes, els guardapits amb pedreria i els complements com les botes fins al genoll, els mocadors lligats al coll, els guants de pell o els detalls inspirats en els mosquers dels cavalls van definir un home en línies clàssiques però «d'avui».\nLa tercera gran proposta de la jornada fou la de la dissenyadora Sita Murt. La catalana va presentar una col·lecció romàntica per a la dona inspirada en la fantasia i la combinació d'estils. Sita Murt va assegurar que els seus dissenys sorgeixen de la fantasia d'«una al·lota que va a les golfes i treu la roba i els barrets d'un bagul».\nEls dissenys recullen volums arrapats al cos, amb colls alts, mànigues amples i talls curts a prop del pit amb textures i colors que s'allunyen de les combinacions tradicionals.


Col·laboradors del GREP | Grup de Recerca en Educació Psicomotriu (2017-SGR-137)\nInici El GREP Qui som? Col·laboradors del GREP\nCol·laboradors del GREP\nEls col•laboradors són persones de reconegut prestigi dins del camp de la Psicomotricitat i de la Recerca educativa. En formen part altres professors de la UAB, d’altres Universitats i mestres en actiu de diferents escoles catalanes que estan formades, imparteixen i vetllen per la qualitat de la Psicomotricitat:\nSóc psicòleg i psicomotricista, amb molts anys de dedicació en el camp de la Psicomotricitat, tant preventiva com terapèutica, i amb una dilatada experiència en la formació de psicomotricistes en diferents contextos (ASEFOP, AEC, postgraus i màsters universitaris a Catalunya i a la resta de l´estat espanyol).\nBRU SÁNCHEZ, EVA\nEm dic Eva Bru Sánchez i fa dos cursos que formo part del grup de recerca.\nTinc la diplomatura de mestra d’educació infantil i actualment treballo a l’escola Ítaca de Manresa. Em vaig formar en pràctica psicomotriu el curs 2007-08 i des de llavors porto les sessions de psicomotricitat a les diferents escoles on he estat.\nLa psicomotricitat m’ha aportat una nova mirada cap a l’ infant i m’ajuda en la reflexió i en la meva pràctica diària a l’escola. El formar part del grup de recerca és alhora un repte i una oportunitat de seguir aprenent amb tot l’equip.\nESCAMILLA GARCÍA, LOLA\nLa meva formació va començar quan vaig fer magisteri d’Educació Infantil, tot seguit em vaig trobar amb la necessitat de formar-me en Psicomotricitat, pensant en la integració del cos, la ment i les emocions en un espai lliure, on l’infant es pogués expressar-se tal i com és ell. Després de treballar a les Llars d’Infants Municipals de Martorell i a diferents escoles públiques del Departament d’Ensenyament, vaig voler profunditzar sobre les diferents capacitats individuals que podem ajudar a potenciar en els nostres alumnes, i així va ser com vaig començar la formació en Psicopedagogia. Més tard, la Pedagogia Sistèmica en va donar aquesta nova mirada que porta incorporada l’acceptació i agraïment de totes les vissicituds de la vida.\nEn el meu pas per l’ensenyament he pogut gaudir del primer i segón cicle d’Infantil i també de Primària. He estat especialista psicomotricista amb nens/es de Llar d’Infants fins a CI. Els projectes amb els que he participat sempre s’han basat en la línia d’Aucouturier i en els darrers anys també he inclòs una mirada sistèmica al treball dins la sala.\nTota aquesta formació m’ha permès poder oferir formació psicomotriu i/o sistèmica a formadors i formació de famílies en diferents àmbits i estaments, gaudint del que enriqueix poder compartir i viure diferents moments i experiències.\nHe pogut col.laborar com a docent amb la Fundació Universitària del Bages en el Grau d’Educació Infantil, en el seminari i en l’assignatura “La psicomotricitat a l’escola” i “Expressió Corporal” i en les conferències que en elles es realitzen.\nActualment treballo com a mestra i psicomotricista a l’escola Els Convents de Martorell.\nLa meva passió és la psicomotricitat així que de forma particular imparteixo un Taller Sistèmic i Psicomotriu de Famílies amb el que gaudim molt.\nESTEBAN RUIZ, LÍDIA\nSóc llicenciada en Filosofia i Ciències de l’Educació, Màster en Psicomotricitat per la UB. Formació en Teràpia Familiar Sistèmica i en Pedagogia Sistèmica.\nJubilada des del 1 de setembre de 2016. Fins aquesta data, mestra de l’escola El Martinet de Ripollet (hi vaig treballar 12 anys) i anteriorment mestra de l’escola Patufet-Sant Jordi de l’Hospitalet (durant 25 anys aproximadament). Membre de l’equip directiu de les dues escoles al llarg de 20 anys.\nEls darrers 4 cursos, he estat professora associada de la UB. Departament d’Expressió Corporal i Musical.\nTambé he participat, en diferents moments, com a professora d’alguns dels seminaris del Postgrau de Desenvolupament Psicomotor de la UAB, en el Grup de Recerca en Educació Psicomotriu i en diverses Jornades de Reflexió i Recerca organitzades per aquest mateix grup.\nHe participat en diferents publicacions pedagògiques (revistes i llibres), espais de formació organitzats per diferents institucions educatives i altres grups de recerca.\nFORCADELL DRAGO, XAVIER\nEm dic Xavi Forcadell Drago. Sóc Mestre d'Educació Física, Psicomotricista, Educador Emocional i Doctor en Didàctica de l’Educació Física, de les Arts Visuals, de la Música i de la Veu, per la Universitat Autònoma de Barcelona.\nDes que vaig descobrir la Psicomotricitat, gràcies al mestre i psicomotricista, Josep Ramon Aymerich, he estat un apassionat en aquesta disciplina. Aquesta ha estat present, tant en la meva pràctica professional, com a mestre i psicomotricista, i també en les formacions que he realitzat durant aquest temps.\nEn el Postgrau d’Educació Emocional, de la Universitat de Barcelona, el meu treball final és va titular “La Psicomotricitat Emocional al Segon Cicle d'Educació Infantil”. En el Postgrau en Formació d’Especialistes en Psicomotricitat, de la Universitat Ramon Llull, vaig endinsar-me en el rol del Psicomotricista. I a continuació vaig realitzar la tesi doctoral, amb la supervisió de les directores, la Dra. Lurdes Martínez i la Dra. Cori Camps, amb la qual vaig definir l’avaluació de les competències del psicomotricista en l’àmbit educatiu per millorar el seu desenvolupament professional.\nActualment, sóc mestre i psicomotricista en un escola, i professor en la Universitat Autònoma de Barcelona, en el Grau d’Educació Infantil i en el “Postgrau de Desenvolupament psicomotor de 0 a 8 anys”, i en la Universitat Rovira i Virgili, en el “Màster Internacional en Educació i Teràpia Psicomotriu". També he estat professor de la Universitat de Barcelona, en el Grau d’Educació Infantil i en el “Màster oficial d’Activitat Motriu i Educació”. I sóc membre del Grup de Recerca en Educació Psicomotriu de la Universitat Autònoma de Barcelona, reconegut per la Generalitat de Catalunya (2014 SGR 1662).\nGODALL CASTELL, TERESA\nSóc professora de la Universitat de Barcelona.\nM’he format i em sento mestra d’Educació Infantil i Primària, també mestre en Educació Física, m´he especialitzat en el desenvolupament motor autònom de l’infant i la cura en centres i diferents maneres d’organització educatives per a la primera infància i la infància en general.\nSóc doctora en pedagogia amb la tesis sobre Emmi Pikler i el desenvolupament motor autònom des del naixement fins a la seguretat de les primeres passes, també per la Universitat de Barcelona\nla Fundació Pikler i l’Associació Pikler amb seu a l’Institut Pikler-Lóczy de Budapest, Hongria, m’han atorgat el títol honorífic de “Formadora Pikler” (2015). He estat presidenta i fundadora de la desapareguda Associació Pikler Hensgtenberg de Catalunya des del 2003 fins al 2013.\nSóc autora de diversos articles i coordinadora de monogràfics a la revista Aula de infantil o Guix, de la editorial Graó i a la revista Reladei, amb temes com observació, moviment lliure, desenvolupament global i autònom, organització quotidiana d’espais i temps, i també sobre l’actitud del professional en diàleg amb el bebè i amb l’infant durant els moments de cura i d’atenció. Tots els treballs publicats parteixen de reflexions amb equips d’escoles bressol amb els que he compartit inquietuds i ganes d’investigar des de les perspectives pikleriana i la documentació reggiana. Però també hem creat línies noves sobre l’organització de la vida dels infants i del adults en centres educatius.\nSóc coordinadora i membre del grup: Innovació i recerca sobre el cos, el moviment i la vida quotidiana a educació infantil, a l’ICE de la UB. Membre del Grup francòfon “goupe crèche” depenent de l’Associació Pikler Internacional. Membre col·laborador del grup de recerca en Psicomotricitat de la UAB i membre del grup de recerca consolidada sobre Indagació narrativa de la UB.\nSóc Gemma Heras i Fortuny, mestra d'infantil i primària. També sóc logopeda i psicomotricista.\nDes dels meus inicis com a mestra he procurat buscar, en qualsevol situació, com donar presencia a l'expressivitat amb el cos i que el moviment dels infants i adults aporti una harmonia en cada espai que configura l'escola.\nHe impulsat la formació en psicomotricitat a l'escola per tal que l'equip valori la importància d'aquest treball com un aspecte bàsic dels aprenentatges.\nEm dic Carme López, sóc mestra d’educació infantil i Psicomotricista. Em vaig formar com a psicomotricista a l’Escola d’Expressió i Psicomotricitat, ara anomenada AEC i a partir d’aquests moments no he deixat de continuar formant-me i de participar en Jornades i Congressos que m’han ajudat a llarg de la meva trajectòria a reflexionar i a millorar en la meva tasca educativa. També sóc sòcia de l’APP.\nTinc una llarga experiència en el món educatiu en l’acompanyament dels més petits infants i de les seves famílies. Fa uns anys en els que participo com a formadora de psicomotricistes en l’Aec, dins del cursos anuals de Psicomotricitat Educativa i Preventiva, actualment participo en les formació del Postgrau d’Expert Universitari en pràctica Psicomotriu Educativa i Preventiva. Porto també una llarga trajectòria com a tutora de pràctiques en les formacions dels diferents Postgraus de l’Aec-UB i del Postgrau de Desenvolupament de l’UAB.\nLLECHA MASOT, MANEL\nSóc Manel Llecha Masot, mestre i psicomotricista jubilat a hores d’ara.\nVaig fer la formació de psicomotricista a l’actualment desapareguda Escola d’Expressió i Psicomotricitat de l’Ajuntament de Barcelona, val a dir que hi guardo un excel·lent record. Això va ser entre les darreries dels anys 80 i els inicis dels 90 del segle passat. Sense menystenir cap altra manera de fer, la meva formació i la pràctica que he dut amb el treball amb els nens es basa en la modalitat d’intervenció desenvolupada Bernard Aucouturier i l’ASEFOP, Associació Europea d’Escoles de Formació en Practica Psicomotriu. Aquells eren una mica anys d’inicis i aquella formació anomenada “triennal”, va convertir-se en el que són, ja des de fa anys, els postgraus i els masters.\nEl gruix de la meva feina com a psicomotricista l’he fet en l’àmbit educatiu, un curs a l’Escola Ventura Gassol i altres quinze a l’Escola Joan Coret, totes dues de Badalona. Bé és cert que també vaig treballar en unes ocasions amb grups petits amb la voluntat d’intervenció d’ajuda psicomotriu.\nVaig tutoritzar uns anys les pràctiques d’alumnes de Postgrau de psicomotricitat de la UAB.\nPertanyo al GREP des de fa anys, formo part de l’APP, l’Asociació Professional de Psicomotricistes així com del consell de redacció de la revista especialitzada en psicomotricitat Entre Líneas.\nMANCHADO HUESO, SARA\nLa meva formació acadèmica es la de mestra d’Educació Infantil per la Universitat de Barcelona (UB); Educació Especial: Pedagogia Terapèutica per la Universitat d’Educació a Distància (UNED); Pedagogia Sistèmica per l’ Institut Gestalt; i Psicomotricitat per l’ Associació per l’Expressió i la Comunicació (AEC).\nLa meva pràctica docent ha estat vint i cinc anys a l’etapa de zero a tres anys. Cinc anys a una escola d’assistència social al barri de la Mina de Barcelona i dinou anys a les llars infantils de la Generalitat de Catalunya i dotze anys a l’etapa d’ Educació Infantil tres – sis anys a Horta Guinardó de Barcelona realitzant la tasca com psicomotricista, i encara estic.\nNo he deixat mai de participar en Jornades i Congressos sobretot referents a la psicomotricitat i també en altres formacions que enriquien el meu fer professional.\nTambé sóc mare de dues filles i àvia de dos netes i un net.\nEm considero una persona amb consciència social i lluitadora per un món millor que se li doni importància a l’educació, a la justícia, a la solidaritat entre les persones.\nMARÍN PIZARRO, ESTHER\nSóc mestra d’Educació Infantil i psicomotricista. Vaig estudiar magisteri a la UAB.\nEls meus primers passos com a mestra els vaig fer a l’Escola Pública Benviure a Sant Boi de Llobregat on vaig entrar en contacte amb la Pràctica Psicomotriu Aucouturier.\nFa 22 anys que treballo a l’Escola Pública: en els meus inicis duent a terme tasques de suport a les aules de P3 , seguit d’un període de 6 anys en el qual vaig descobrir el món de l’Escola Bressol (IMEB). Des de fa deu anys treballo a segon cicle d’Educació Infantil.\nEn les diferents escoles he alternat les funcions de tutora de grup amb l’especialitat de Psicomotricitat.\nMASABEU TIERNO, ESTRELLA\nVaig conèixer la psicomotricitat quan a l’any 1977 cursava la diplomatura de mestra especialista en educació preescolar a la UAB i vaig aprofundir la formació a Escola d’Expressió i Psicomotricitat de l’Ajuntament de Barcelona (EMEIP).\nHe treballat com a psicomotricista en l’àmbit educatiu i terapèutic, he col·laborat en la formació de psicomotricistes i he estat des dels inicis participant i col·laborant amb les associacions de psicomotricistes.\nDes de l’any 2003 soc la presidenta de la Federación de Asociaciones de Psicomotricistas del Estado Español (FAPee) i a com a tal, delegada al Fòrum Europeo de Psicomotricitat (FEP).\nROVIRA VENTURA, DOLORS\nSóc mestra d’educació infantil, d’educació especial i primària i psicomotricista.\nM’he format en la Universitat Autònoma de Barcelona en la Diplomatura d’Educació Infantil, en el Postgrau de Pedagogia Terapèutica i el Postgrau del Desenvolupament Psicomotriu de 0 a 8 anys. He realitzat l’especialització en la Pràctica Psicomotriu Aucouturier d’Ajuda Terapèutica a AEC, Associació per a l’Expressió i la Comunicació, amb la col.laboració de la Universitat de VIC i l’ASEFOP. I, en continua formació en l’àmbit educatiu i psicomotriu.\nVaig formar part del grup GREDES, en l’àmbit de l’educació emocional, al càrrec de la formadora Anna Carpena. Un cop formada, junt amb les companyes del grup, vam impartir assessoraments formatius per les escoles de la comarca del Vallès Occidental, autoritzats pel centre de recursos de la zona educativa.\nEn aquests moments, sóc funcionària de carrera i treballo a l’escola Mestre Pla de Castellar del Vallès en l’especialitat EE i d’EI impartint la Pràctica Psicomotriu Aucouturier tant en l’educativa com en la d’ajuda Psicomotriu, en petit grup.\nCol·laboro en l’empresa privada de Kairòs Psicomotriu, centre de teràpia psicomotriu, educatiu i sistèmica. Com a terapeuta psicomotriu en grups d’Ajuda Psicomotriu i com a psicomotricista en l’equip de l’ “Anima’t a jugar amb ells”.\nCol.laboro en el grup de Recerca en l’educació Psicomotriu i formant part en la tutoria del Postgrau del Desenvolupament Psicomotriu de 0 a 8 anys i aportant l’escola Mestre Pla com a centre de pràctiques dels alumnes.\nEm defineixo com una vocacional mestre i psicomotricista.\nSÁNCHEZ GARCIA, CARME\nHola sóc Carme Sànchez i el meu primer contacte amb la psicomotricitat va ser al voltant de la dècada dels 90 quan cursava els estudis de magisteri especialitzat en Educació Infantil. Aquella mirada de l’infant, un infant creador dels seus propis coneixements, va ser el que em va captivar.\nUna petita pinzellada, de la gran professional Montserrat Antón, va fer que més endavant fes el post-grau en psicomotricitat que ella mateixa coordinava. El post-grau en psicomotricitat em va captivar encara més i em va oferir tot un ventall de possibilitats , no tan sols com a psicomotricista, sino també com a professional de l’educació. Fruit d’aquell post-grau vam elaborar, la meva amiga i companya Pia Ivanco i jo , el projecte psicomotriu que actualment porto en marxa a l’Escola Tiana.\nUns anys més tard vaig entrar al grup de recerca psicomotriu (GREP) on he col.laborat humilment en projectes ,articles, llibres, jornades i com no en el post-grau que tant em va agradar.\nL’entrada en aquest grup m’ha ofert la possibilitat d’estar en contacte amb les noves generacions, tant de Mestres d’infantil com de nous psicomotricistes fet que m’enriqueix ja que estic en continuu aprenentatge.\nFa uns anys i gràcies a l’esperit innovador de l’equip directiu de l’escola Tiana hem ampliat el nostre projecte al Cicle Inicial donant a la psicomotricitat la importància que té dins el desenvolupament integal dels infants.\nI per últim dir que també sóc mare de tres criatures encantadores que fan que cada dia m’aixequi amb un somriure i amb ganes de posar el meu granet de sorra en la seva educació.\nSARRI ROTLLAN, ELENA\nMestra d’Educació Infantil i Primària. Sempre he treballat a l’escola pública generalment a l’etapa d’Educació Infantil. Actualment treballo a l’escola Ítaca de Manresa fent la psicomotricitat als alumnes de 3 a 5 anys.\nSóc mare de 2 fills, l’Arnau i el Gerard.\nL’any 2007 vaig fer el curs de formació en la pràctica psicomotriu educativa i preventiva organitzat per l’AEC . Durant l’any 2011 i 2012 vaig participar en el seminari de formació permanent organitzat també per l’AEC.\nDes del curs 2010-2011 he col.laborat amb l’UAB en el curs de postgrau de psicomotricitat com a escola de pràctiques i més endavant participant com a membre del grup de recerca.\nVaig fer la Llicenciatura de Psicologia Clínica a la UB acabant a l'any 1979 on ja participava en els cursos d'estiu "Carme Aymerich" per anar-me especialitzant en Psicomotricitat. He estat participant de la primera promoció en Pràctica Psicomotriu Aucouturier de la que ara m'honora dirigir fa 35 anys!!!!.\nSempre buscant treballar en equip i xarxa. Formo part de diferents col·lectius educatius, terapèutics i formatius: asessorament a escoles; Tariqa un projecte d'ajuda psicològica a infants i famílies; participació en Jornades, Postgraus, Congressos i Institucions nacionals i internacionals.\nTariqa és un espai terapèutic que funciona amb un equip estable i investigador des del 1994 amb constant creixement i evolució acompanyant a les famílies amb problemàtiques en el creixement dels seus fills. Estem especialitzats en un treball grupal molt individualitzat compaginat amb treball familiar i coordinació escolar.\nCol·laboro des del 2002 en el Postgrau de Desenvolupament Motor del Departament expressió corporal i musical de la l’UAB.\nFormo part del professorat associat de la Facultat d'Educació de la UB.\nParal·lelament he seguit participant de trobades i tertúlies amb temes de valors, espiritualitat i educació a més d’una gran afició cap al teatre i el clown que les incorporo com eines terapèutiques i en les formacions d’adults.\nCrec absolutament en el tàndem aprendre-ensenyar i en la possibilitat d’elecció que com a persones tenim de fer cadascú amb les pròpies potencialitats.


Avís Legal – Participa Betxí\nSitio Web: https://participa.betxi.es\nparticipa.betxi.es, és un domini en internet de titularitat:Ajuntament de Betxí\nPlaça Major, 1- CP: 12549 Betxí\nAquest lloc web i tots els seus continguts, incloent els textos, imatges, codis i qualsevol altre material, son propietat de l’Ajuntament o de tercers que han autoritzat el seu ús.\nLa informació i elements divulgats a través d’aquestes pàgines es troben protegits per les lleis espanyoles i internacionals sobre Propietat Industrial i Intelectual. De tal mena que es prohibeix la seua reproducció, distribució i comunicació pública sense l’autorització expressa de l’Ajuntament.\nEs prohibeix la reproducció total o parcial dels continguts d’aquest web sense citar el seu origen o sol·licitar autorització.\nL’Ajuntament no és responsable dels continguts situats fora de la seua web, en els llocs web de tercers, als quals es pugui accedir mitjançant o a través d’enllaços situats en el lloc web de l’ajuntament. En el cas de fòrums oberts o espais d’opinió en les seues pàgines web, l’Ajuntament no s’obliga a controlar les opinions o informacions abocades pels usuaris, però es reserva el dret a eliminar aquelles que puguen resultar contràries a la legalitat vigent, especialment quan impliquen una vulneració dels drets i llibertats fonamentals, als bons usos i als presents termes i condicions. l’Ajuntament no serà responsable de possibles danys o perjudicis que es pogueren derivar d’interferències, omissions, interrupcions, avaries o desconnexions en el funcionament operatiu d’aquest sistema electrònic, motivades per causes alienes a l’Ajuntament, o com a conseqüència d’ajustaments o problemes tècnics propis; així com de danys que puguen ser causats per virus informàtics i per terceres persones mitjançant intromissions il·legítimes fora del control de l’ajuntament.\nLa informació administrativa publicada en aquest lloc web té caràcter merament orientatiu; per tant, ni substituïx la publicitat dels documents que hagen de publicar-se en Diaris i Butlletins Oficials, l’edició dels quals és l’únic instrument que dóna fe de l’autenticitat i del contingut dels mateixos, ni de la mateixa pot derivar-se cap efecte jurídic vinculant, havent de contrastar l’usuari la citada informació amb l’existent en els Diaris i Butlletins Oficials, si escau, o amb la obrant en les dependències pertinents de l’Administració. En concret, aquesta informació no podrà ser vinculant en la resolució de procediments administratius ni al·legar-se en processos contradictoris amb l’Administració Pública. En conseqüència, l’Ajuntament no es fa responsable dels possibles danys i perjudicis que l’ús d’aquesta informació pogués ocasionar. L’Ajuntament es reserva el dret de modificar els termes i condicions establerts en el present Avís Legal.


A la recerca de noves mesures per millorar la qualitat de l’aire | TMB Notícies\nInici » Medi ambient » A la recerca de noves mesures per millorar la qualitat de l’aire\nA la recerca de noves mesures per millorar la qualitat de l’aire\nInstitucions i organismes públics i privats treballen per consensuar la manera més efectiva de reduir els elevats nivells de contaminació de l’aire de l’àrea metropolitana de Barcelona.\nDiferents administracions (Generalitat, ajuntaments i entitats supramunicipals) estan col·laborant amb l’objectiu que hi hagi una reducció d’entre el 25 i el 30% dels vehicles que circulen a les àrees urbanes de Barcelona i rodalia. Ho va anunciar el conseller de Territori i Sostenibilitat, Josep Rull, després de la reunió de la Taula de la Qualitat de l’Aire de la Conurbació de Barcelona, organisme creat la tardor passada.\n.@joseprull: 'Cal reduir entre el 25 i el 30% els vehicles que circulen a les zones urbanes de l'àrea de Barcelona' https://t.co/9DrQJrsKSn\n— Territori. gencat (@territoricat) 31 de març de 2016\nLa Taula ha creat tres grups que se centraran a trobar solucions efectives per disminuir les situacions de congestió de trànsit; ambientalitzar el transport de mercaderies, la distribució urbana i, especialment, la logística anomenada de “l’última milla”, el trajecte final que realitzen els vehicles de repartiment des dels centres de logística fins al seu destinatari, i elaborar els criteris per a la delimitació i funcionament de les Zones Urbanes d’Atmosfera Protegida (ZUAP).\nEn paral·lel, a la ciutat de Barcelona s’ha creat la Taula contra la Contaminació de l’Aire, formada per experts de diferents àmbits i de l’Ajuntament, que sospesa un ampli catàleg de mesures per prevenir els episodis de contaminació ambiental alta i actuar més enèrgicament en cas que se’n declarin (entre dos i quatre dies l’any). Hi ha en estudi mesures com ara limitar l’entrada de vehicles a la ciutat mitjançant una regulació semafòrica, prioritzar el transport públic i les bicicletes, regular l’aparcament per a no-residents, prohibir la càrrega i descàrrega de 7 a 11 hores i permetre la circulació només a vehicles amb matrícules parells o senars.\nEls experts han proposat a la Taula de #contaminació mesures per actuar en cas d'episodi d'alta contaminació pic.twitter.com/gmnAZmOZiu\n— BCN EcologiaUrbana (@BCN_Ecologia) 17 de març de 2016\nPer la seva banda, l'Àrea Metropolitana de Barcelona (AMB) ha creat el Consell de Municipis Metropolitans per a la lluita contra la contaminació atmosfèrica, a través del qual elaborarà una estratègia conjunta per millorar la qualitat de l'aire en el territori. Una idea llançada des de l’AMB és restringir la circulació dels vehicles dièsel més contaminants a partir del 2018.\nBarcelona, com altres ciutats europees (París, Londres, Berlín o Rotterdam), supera els límits de concentració en mitjana anual d’òxids de nitrogen establerts per la UE per a la protecció de la salut. Els estudis mostren que el sector de la mobilitat és el principal causant del problema, motiu pel qual s’han establert plans d’actuació en què TMB participa activament, i fruit dels quals s’ha realitzat la reconversió ambiental de la flota d’autobusos i s'ha dissenyat la nova xarxa de bus.\nConceptes: Medi ambient|Institucions: Ajuntament|AMB|Generalitat|TMB|Llocs: Barcelona|Anys: 2016


Peatges del gas | Energía XXI\nPeatges del gas al mercat regulat\nA partir de l'1 d'octubre de 2021, les tarifes del gas experimenten alguns canvis en la part dels peatges i les tarifes d'accés. T'ho expliquem tot perquè sàpigues com repercuteixen aquests canvis en la teva factura del gas d'Energía XXI.\nA l'octubre del 2021 va entrar en vigor la nova normativa(1) sobre els peatges d'accés al gas i altres conceptes regulats, aprovada per la Comissió Nacional dels Mercats i la Competència (CNMC) juntament amb el Govern i que afecta tots els consumidors de gas natural del mercat regulat espanyol.\nCanvis en la factura del gas del mercat regulat\nA partir de l'1 d'octubre de 2021 hi ha principalment dos canvis en la factura del gas natural del mercat regulat: el nom de la tarifa d'accés o peatge i el càlcul dels imports fixos i variables.\n1. Canvia el nom de la tarifa d'accés al gas\nTal com va passar amb els canvis en els peatges de la llum, que també van afectar les factures de la llum del mercat regulat, la nova regulació venia acompanyada d'un canvi en el nom dels grups tarifaris del gas.\nA partir de l'1 d'octubre del 2021, a la factura del gas d'Energía XXI pots consultar el teu nou peatge del gas. A l'apartat "Dades del contracte" - "Peatges de transport i distribució" s'indica la nova tarifa d'accés al gas del mercat regulat que et correspon:\nCanvi nomenclatura tarifes d'accés a el gas, segons el consum anual\nPeatges que canvie\nNous peatges del gas\nFranges de consum anual de gas\nFins al 30/09/2021 A partir del 01/10/2021 Consum anual (Ca)\n* La tarifa 3.2 es divideix en dues noves tarifes d'accés al gas, RL.1 i RL.2, en funció de la franja de consum anual de gas que tinguis.\nEn tots els casos, es tracta de peatges per a subministraments domèstics amb pressions inferiors a 4 bars i consums inferiors o iguals a 50.000 kWh l'any. Les tarifes regulades de gas només es poden contractar en aquests tres casos. Per a consums més grans o pressions de gas superiors hauríem de recórrer a tarifes fora del mercat regulat.\n2. S'ha modificat el càlcul dels imports fix i variable\nLes tarifes d'accés tenen dos components que afecten la factura del gas:\nTerme fix: el cost d'aquest peatge depèn de la franja de consum anual en què ens trobem i té un preu en € per client i mes.\nTerme variable: el preu del terme variable depèn del consum de l'últim mes o període de facturació i té un cost en € per kWh consumits.\nPago més en la factura del gas amb els nous peatges?\nS'espera, en termes generals, que amb la normativa vigent s'observi una disminució del que paguem pels peatges en les factures del gas del mercat regulat.\nAmb l'actual regulació, en general, s'apuja l'import del terme fix i s'abaixa l'import del terme variable, la qual cosa pot generar un estalvi en els clients de gas per a ús domèstic. Ara bé, l'impacte podria variar i dependrà de cada cas en particular.\nCanvis en l'any del gas o cicle gasístic\nLa revisió del consum anual de gas per a cada consumidor (o punt de subministrament) es fa un cop l'any i serveix per calcular quina és la teva franja de consum anual i determinar quins peatges del gas hauràs de pagar durant el cicle següent.\nPrèviament, l'any del gas o cicle gasístic coincidia amb l'any natural; és a dir, de l'1 de gener al 31 de desembre. Per evitar que amb els canvis en les regulacions coincideixin dos tipus de peatges del gas simultàniament, amb la nova normativa l'any del gas comença l'1 d'octubre i s'acaba el 30 de setembre de l'any següent.\nCom m'afecta el canvi del cicle del gas en la factura?\nCom que els comptadors del gas encara es comproven manualment i de manera presencial, només és possible conèixer el teu consum real quan la companyia distribuïdora revisa els comptadors i ens en comunica les dades.\nAixí és com tenim constància del teu consum real de gas mensual i anual. Cada mes se'ns comunica el teu consum de gas per tal que et puguem emetre la factura corresponent al període de facturació. A més, amb caràcter anual es revisa el consum total per adaptar correctament el peatge que et correspon abonar.\nAmb la nova normativa aquest càlcul passa a fer-se a l'octubre, en comptes del gener, cosa que pot afectar la teva factura del gas els mesos següents, en què s'actualitzaran els peatges si hi ha hagut un canvi en la franja de consum anual.\nAltres canvis en la teva factura del gas d'Energía XXI\nAmb la nova regulació dels peatges o tarifes d'accés també veuràs que apareix a la factura del gas un nou terme anomenat càrrecs del sistema gasista.\nAnteriorment, tots aquests costos estaven inclosos en els peatges d'accés o tarifes d'accés al gas del mercat regulat. No obstant això, en compliment de la normativa de la UE, reflectida en el Reglament 2017/460 de la Comissió Europea, a partir de l'1 d'octubre de 2021 es mostraran desglossats els peatges i càrrecs segons a què es destini cada import.\nDiferències entre peatges i càrrecs en la teva factura del gas d'Energía XXI\nTant els peatges com els càrrecs del gas tenen la finalitat de finançar el manteniment de tota la xarxa espanyola de gas natural canalitzat. No obstant això, es diferencien els càrrecs i els peatges segons a què es destini l'import recaptat.\nPeatges del gas:\nTarifes d'accés a la xarxa de transport i xarxes locals del gas: destinades al manteniment i la renovació del sistema de canalització, gasoductes i connexions exteriors.\nCànon d'accés als magatzems subterranis de gas natural: retribució pels dipòsits de gas subterranis que garanteixen el subministrament constant de gas als usuaris.\nTarifa d'accés a les instal·lacions de regasificació: retribució per les plantes que transformen de manera segura el GNL (gas natural liquat) de nou a estat gasós. Una part del gas que consumim arriba al nostre país en estat líquid i s'ha de regasificar abans de passar a la xarxa general de transport.\nCàrrecs del gas:\nCàrrecs deguts a la taxa de transició ecològica de la CNMC.\nCàrrecs deguts als desajustos temporals.\nEls càrrecs pretenen evitar que es produeixin desajustos entre els costos reals i els ingressos obtinguts per l'ús de les instal·lacions de la xarxa nacional de gas.\nEncara que en determinades ocasions els ingressos poden superar les despeses, els càrrecs no són mai negatius (a retornar a l'usuari). En aquest cas, el superàvit es guarda per prevenir possibles desajustos futurs que es produeixin dins de la xarxa nacional de gas.\nQuan s'han aplicat els canvis en la factura del gas d'Energía XXI?\nLa factura del gas d'Energía XXI reflecteix els nous càrrecs i peatges establerts per la normativa vigent des de l'1 d'octubre del 2021.\n(1) La normativa que va entrar en vigor l'1 d'octubre és: Circular 6/2020, del 22 de juliol, de la Comissió Nacional dels Mercats i la Competència i l'Ordre TED/902/2020, del 25 de setembre, per la qual es modifica l'Ordre ITC/1660/2009, del 22 de juny, per la qual s'estableix la metodologia de càlcul de la tarifa d'últim recurs de gas natural, per adaptar-la a la nova estructura de peatges del sistema gasista.


Nou impuls a la televisió a la carta\nLA TRANSFORMACIÓ DEL CONSUM\nTVE incorpora tots els continguts des Del 2008 i una part de l'arxiu històric\nFins fa poc, la televisió s'havia de veure en directe o s'havia de programar una gravació. Ara, amb serveis de vídeo sota demanda com el que va estrenar ahir TVE, mirar els programes a la carta és més fàcil que mai.\nAURI GARCIA BARCELONA. 17/03/2011 00:00\n260x366 L'humor de Gila és un dels continguts de l'arxiu històric de TVE que es poden recuperar. / EFE L'humor de Gila és un dels continguts de l'arxiu històric de TVE que es poden recuperar. / EFE\nTelevisió Espanyola acaba d'estrenar una nova versió del seu servei de televisió a la carta que incorpora tots els continguts de producció pròpia sense posar-los data de caducitat, com ja fa des de fa temps el 3alacarta de TV3. Si fins ara només es podien recuperar els programes de TVE emesos l'última setmana, amb la nova versió ja no desapareixeran els vídeos al cap de set dies, sinó que es podran veure per sempre. A més a més, la corporació pública estatal ha incorporat tots els continguts des del 2008 i també una part de l'arxiu històric, com l'humor de Gila, els documentals d' El hombre y la Tierra o programes com Un, dos, tres...\nRicardo Villa, director de rtve.es, explica que "no és una qüestió d'elecció", sinó que s'hi han vist obligats per la transformació en els hàbits de consum dels espectadors. "O t'adaptes, o t'adapten", diu Villa, que defensa que TVE, com a mitjà públic, ha de ser on hi ha el públic.\nTV3 va començar a oferir aquest servei l'any 2004, tal com recorda Marc Mateu, responsable de l'àrea de continguts multiplataforma. "Nosaltres encara estem una mica per davant en quantitat, perquè vam començar abans, però l'esforç que han fet és lloable i estic content que ho facin", diu Mateu sobre la competència. Els vídeos més antics, però, no sempre han estat en obert, sinó que hi va haver una etapa en què s'havia de pagar per veure'ls. "En aquell moment era molt més costós distribuir vídeo per internet, però des de fa uns tres anys tot és gratuït", aclareix.\nMateu ressalta que TV3 sempre ha estat pionera en aquest àmbit, i que va "posar les primeres pedres en el camí de la televisió a la carta". El darrer pas endavant l'ha fet oferint a la carta alguns dels continguts de producció aliena, com ara la sèrie Danys i perjudicis . "No sempre és possible, per una qüestió de drets, però ho estem intentant", explica el responsable de continguts multiplataforma de TV3, que es mostra convençut que cada cop es tendirà més a incloure aquest tipus de programes als serveis de vídeo sota demanda de les cadenes.\nPel que fa a la incorporació de continguts de l'arxiu històric, per contra, Televisió Espanyola va per davant de TV3. Amb la nova versió del seu servei de televisió a la carta, ha inclòs seixanta sèries completes, com ara Fortunata y Jacinta , i un centenar de sèries documentals, com La noche temática . També es poden recuperar altres programes, que s'han escollit d'una banda per votació popular i de l'altra seguint el consell de deu crítics i blogaires de referència.\nTV3 també comença a recuperar continguts de l'arxiu, tot i que a un ritme més lent, i d'una manera molt més selectiva. De moment, ja té tots els reportatges de 30 minuts i la majoria de sèries dramàtiques de producció pròpia, i s'està treballant per sumar-hi més continguts. La consigna és que siguin "coses que tingui sentit tornar a veure, com per exemple entrevistes a gent famosa, programes de divulgació o documentals".\nEl problema és que el procés és complicat i lent. "Amb tot el que té TVE parlem d'un milió d'hores, i la digitalització pot trigar cinc anys", explica Ricardo Villa. "No tenim recursos per fer-ho tot de cop", assegura Marc Mateu, que aclareix que més que de cost el problema és de dificultat. "Hi ha una part manual que, d'aquí un temps, ens podrem estalviar", afegeix Mateu. "S'està treballant per automatitzar-ho, però encara no estem al 100%", conclou. Això, però, és qüestió de temps.


Increment salarial 2021\nEstat de els pagues sostretes els anys 2012, 2013 i 2014\nProcediment d'abonament de les pagues sostretes\nEl compliment dels Pressupostos Generals de l'Estat (PGE) implicarà un increment de totes les retribucions del 0,9% aquest 2021, serà efectiu amb caràcter retroactiu al mes de gener de 2021 i s'aplicarà a partir del mes de setembre de 2021 atès que el Govern de la Generalitat s'ha demorat en l'aprovació del Decret corresponent que estava obligat a aprovar.\nLes pagues sostretes el 2012 i el 2013 ja s'han recuperat completament.\nLa paga sostreta el 2014 encara no s'ha recuperat, el 18 d'octubre de 2021 el Govern ha anunciat que retornarà el 100% de la paga extra del 2014 als empleats públics abans de final d'any.\nS'efectua de la següent manera:\nD’ofici per part de l’Administració: Per a tot el personal en situació de servei actiu i a tots aquells a qui ja ha retornat alguna paga prèviament tot i estar jubilats, haver marxat a altres CA, etc.\nA sol·licitud de les persones interessades: Si hi ha hagut un canvi de compte bancari des de l'últim cobrament. En cas de defunció de la persona beneficiària, la sol·licitud correspon als hereus.\nObert el tràmit pel personal que ha deixat de prestar serveis, per extinció de la relació de serveis, per haver passat a altres situacions administratives o per canvi de destinació al sector públic o a d’altres administracions, i que hagi modificat les seves dades bancàries. EL PROFESSORAT EN ACTIU NO HA DE FER CAP TRÀMIT, TAMPOC AQUELLS JUBILATS QUE MANTENEN EL COMPTE BANCARI EN QUE VAN COBRAR LA DARRERA NÒMINA DEL DEPARTAMENT.


Agenda de plans: activitats per a nens a Barcelona\nEstas aquí: Pagina de inicio: // Barcelona // Gaudeix del cap de setmana amb activitats per a nens a Barcelona\nÉs divendres i que millor manera de començar el cap de setmana llegint el nostre article de plans i programar l’agenda d’activitats per a nens a Barcelona.\nFestes del barri de Poble Nou\nLa volta a la rutina es porta millor amb les festes de Poble Nou, és un barri molt implicat i organitzen molts plans per a nens. Les entitats s’involucren molt a crear continguts de qualitat. Hi ha moltes activitats interessants per a nens durant els 10 dies que duren les festes ( des d’avui divendres 6 fins al diumenge 15 de setembre), es concentren sobretot durant els caps de setmana. Organitzen disc móbil infantil, xocolatada, espectacles familiars, jocs de taula, la veu kids, el cercavila, festa de l’escuma, menjars populars, etc. Pots gaudir d’un cap de setmana sencer participant en històries diferents.\nUs deixem el programa en aquest link perquè us pugueu organitzar.\nFestival de la cultura Brasilenya\nEl diumenge 8 de setembre de 13.00 a 23.00 se celebra la 11 edició del festival de la cultura Brasilera en Poble Espanyol. Es podrà gaudir de concerts, dansa, literatura, gastronomia i música. Un ambient festiu i molt interessant per a ensenyar-li als més petits de la casa.\nEls nens s’ho passaran bomba ballant samba, veient una demostració de Capoeira i Maculelê, la percussió de Brincadeira, una jornada plena d’espectacles i sorpreses a més hauran més de 10 puestecitos de menjar de restaurants de Barcelona brasilers oferint els plats típic.\nUs deixem aquí el programa de artístas\nL’entrada la pots comprar per aquí per 6€. Els menors fins a 12 anys i majors de 65 anys no paguen entrada.\nBounce, salta en família\nQuè passa quan un nen veu una llits elàstics? Es torna boig per saltar. Imagina’t poder anar al major parc de trampolins de Barcelona i poder saltar tota la família junta. En Bounce és possible i molt divertit perquè hi ha diferents activitats i zones de salt. Podreu gaudir de més de 120 trampolins en 7.000 metres quadrats, adrenalina en estat pur…\nPreu: 15€ Per a les famílies hi ha un pack familiar estalvi per a 4 membres. I si mesures menys de 110 cm també és un preu inferior.\ndilluns – dijous: 11h – 21h\ndivendres: 11h – 23h\ndissabte i diumenge: 10h – 21h\nDes de Flan sin Nata intentem sempre oferir-te les millors activitats per a nens.\nPrevious Post: « Escapada Familiar amb nens a Prades\nNext Post: Plans amb nens a la Cerdanya »


Autor: QUINTANA, ÀNGEL\n“21 de juny. Fins fa poc hi havia sempre algú que des de la televisió ens deia què havíem de fer. Han estat unes setmanes organitzant la realitat en fases i franges horàries. Ho batejaven com a nova normalitat. Ara comencem una altra etapa en la qual ningú ens dirà què hem de fer. Serà un temps en què haurem d'assumir el nostre propi desconcert. És per això que he decidit fer un triple salt mortal. Al llarg de tot l'estiu rellegiré els Essais de Montaigne. Buscaré citacions entre tot allò que l'assagista va escriure al segle XVI per veure com hi ha sempre unes grans qüestions humanes que sobreviuen al temps i es poden extrapolar al present. Tot plegat anirà acompanyat de cançons amb les quals intentaré buscar correspondències, relacions o simplement seran temes agradables que ens han d'ajudar a superar les moltes crisis que viurem aquest estiu. Continuaré mirant el món des d'Ullà, al peu del Montgrí.”


Una zona molt turística de Catalunya es prepara per al pitjor en els pròxims dies\nUn hostal i dues cases de colònies, habilitats a l'Empordà per als sospitosos de Covid-19\nA les comarques gironines comença la recollida de la fruita, i Salut no vol repetir l'escenari de Lleida\nper Júlia Navarro / ACN dilluns, 10 d’agost 2020 - 19:10h | Actualitzat a 10/08/2020 19:10h\nL'Empordà es prepara per no repetir la situació de Lleida durant la collita de la fruita | Catalunya Diari\nEls departaments de Salut, Treball, Afers Socials i Famílies i Agricultura juntament amb els ajuntaments de l'Alt Empordà i el Baix Empordà, els consells comarcals i els empresaris de les produccions de poma han acordat un pla d'acció conjunt per abordar els possibles casos de coronavirus. El dispositiu compta amb tres espais per atendre els temporers en cas que tinguin símptomes o que hagin de fer aïllament.\nHabiliten un hostal i dues cases de colònies per als sospitosos de coronavirus a l'Empordà\nPer una banda, s'ha dedicat un hostal a Viladamat (Alt Empordà) per a persones que estiguin pendents dels resultats d'un PCR però que no tinguin un espai per poder fer un aïllament domiciliari. Hi haurà 58 llits disponibles. Aquest hostal rebrà el nom d'Espai Trànsit.\nPer últim hi haurà una tercera casa de colònies a Cabanes (Alt Empordà) batejat com l'Espai Salut i que estarà reservat per a casos positius de coronavirus però amb una simptomatologia molt lleu o que siguin asimptomàtiques. En aquesta casa de colònies hi haurà 20 llits disponibles. Els tres espais seran gestionats per la Creu Roja a través d'un conveni amb el Departament de Treball, Afers Socials i Famílies.\nLa collita de la fruita de les comarques gironines, un dels moments calents\nDe tota manera, des del Govern han recordat que mentre duri la recollida de fruita a les comarques gironines es mantindrà operatiu l'espai Orpea, que es va obrir al principi de la pandèmia. Hi ha 74 habitacions disponibles amb 174 llits. Estan reservats per a pacients amb símptomes que necessitin una intervenció sanitària mínima. Aquest equipament és gestionat per l’empresa de la Diputació de Girona SUMAR i l’atenció sanitària va a càrrec de l’Equip d’Atenció Primària de Can Gibert del Pla de Girona.\nA més, el pla conjunt d'acció entre administracions i empresaris també defineix els circuits que caldrà seguir casa vegada que hi hagi algun cas sospitós de covid-19. En cas que es tracti d’un treballador fix amb residència estable, aquest haurà d’anar al seu CAP de referència, on li faran una valoració dels símptomes i, si cal, una PCR i ho haurà de comunicar a l’empresa.\nEn cas que es tracti d’un temporer, des de l’empresa es posaran en contacte amb el responsable de temporers del CAP de referència de la plantació on treballa, una figura que s’ha creat específicament a cada un dels tres centres (Castelló d’Empúries, L’Escala i Torroella) que es farà càrrec del seguiment d’aquest col·lectiu. Posteriorment es traslladarà el possible cas al CAP on se li farà una visita mèdica i en cas que es confirmi la sospita de coronavirus es realitzarà una prova PCR.\nA partir d’aleshores, caldrà que el temporer faci l’aïllament indicat pel professional sanitari. En aquest moment es farà una primera valoració pels equips atenció primària amb el suport dels serveis socials dels municipis per valorar si la seva residència habitual és òptima per fer l’aïllament o si cal que sigui derivat a l'Hostal de Viladomat (Espai - Trànsit). Des del CAP també li donaran les recomanacions que cal que segueixi, li tramitaran la baixa laboral i activaran el Gestor COVID per fer el seguiment dels seus contactes. També es notificarà el cas a Vigilància Epidemiològica.\nTorna a obrir l'empresa catalana on treballadors malalts de Covid-19 seguien treballant\nSalut Malaltia Alerta Sanitària Alt Empordà Baix Empordà


Inauguració de la 1a Jornada d'Investigadors Predoctorals InterdisciplinàriafísicaCatalán22 feb 201333668Inauguració de la 1a Jornada d'Investigadors Predoctorals Interdisciplinària (JIPI) a l'Aula Magna de l'Edifici Històric de la Universitat de Barcelona (UB), el 7 de febrer de 2013 amb la participació de: Dr. Manuel Barranco, delegat del rector com a coordinador per al Barcelona Knowledge Campus (BKC). Il·lm Sr. Jordi Quer, degà de la Facultat de Matemàtiques i Estadística (FME-UPC). ...\nStudy of parity breaking in a hot/dense nuclear mediumfísicaInglés25 feb 201363137Sessió I. From black holes to cookie dunking: theory is in the air.Flashtalk: 'Study of parity breaking in a hot/dense nuclear medium' a càrrec de Xumeu Planells Noguera dins la primera sessió de la 1a Jornada d'Investigadors Predoctorals Interdisciplinària (PIJI) el dia 7 de febrer de 2013 a l'Aula Magna de l'Edifici Històric de la Universitat de Barcelona (UB).\nProperties of holographic superfluidsfísicaInglés25 feb 201382935Sessió I. From black holes to cookie dunking: theory is in the air.Flashtalk: 'Properties of holographic superfluids' a càrrec de Daniel Fernández dins la primera sessió de la 1a Jornada d'Investigadors Predoctorals Interdisciplinària (JIPI) el dia 7 de febrer de 2013 a l'Aula Magna de l'Edifici Històric de la Universitat de Barcelona (UB).\nBlack holes in higher dimensionsfísicaInglés19 feb 2013102980Sessió I. From black holes to cookie dunking: theory is in the air.Flashtalk: 'Black holes in higher dimensions' a càrrec d'Adriana Di Dato dins la primera sessió de la 1a Jornada d'Investigadors Predoctorals Interdisciplinària (JIPI) el dia 7 de febrer de 2013 a l'Aula Magna de l'Edifici Històric de la Universitat de Barcelona (UB).\nBlack holes with different shapesfísicaInglés25 feb 201392878Sessió I. From black holes to cookie dunking: theory is in the air.Flashtalk: 'Black holes with different shapes' a càrrec de Marina Martínez dins la primera sessió de la 1a Jornada d'Investigadors Predoctorals Interdisciplinària (JIPI) el dia 7 de febrer de 2013 a l'Aula Magna de l'Edifici Històric de la Universitat de Barcelona (UB).\nPermutacions que eviten certs patronsfísicaInglés25 feb 201382917Sessió I. From black holes to cookie dunking: theory is in the air.Flashtalk: 'Permutacions que eviten certs patrons' a càrrec de Guillem Perarnau dins la primera sessió de la 1a Jornada d'Investigadors Predoctorals Interdisciplinària (JIPI) el dia 7 de febrer de 2013 a l'Aula Magna de l'Edifici Històric de la Universitat de Barcelona (UB).\nWork Extraction and EntanglementfísicaInglés25 feb 201372617Sessió I. From black holes to cookie dunking: theory is in the air.Flashtalk: 'Work Extraction and Entanglement' a càrrec de Martí Perarnau Llobet dins la primera sessió de la 1a Jornada d'Investigadors Predoctorals Interdisciplinària (JIPI) el dia 7 de febrer de 2013 a l'Aula Magna de l'Edifici Històric de la Universitat de Barcelona (UB).\nRefracció cònica: fenomen i aplicacionsfísicaInglés26 feb 201393025Sessió I. From black holes to cookie dunking: theory is in the air.Flashtalk: 'Refracció cònica: fenomen i aplicacions' a càrrec d'Alejandro Turpin Avilés dins la primera sessió de la 1a Jornada d'Investigadors Predoctorals Interdisciplinària (JIPI) el dia 7 de febrer de 2013 a l'Aula Magna de l'Edifici Històric de la Universitat de Barcelona (UB).\nAnomalous transport and diffusion of overdamped Brownian particles in totally disordered potentialsfísicaInglés26 feb 201312996Sessió I. From black holes to cookie dunking: theory is in the air.Flashtalk: 'Anomalous transport and diffusion of overdamped Brownian particles in totally disordered potentials' a càrrec de Marc Suñé Simon dins la primera sessió de la 1a Jornada d'Investigadors Predoctorals Interdisciplinària (JIPI) el dia 7 de febrer de 2013 a l'Aula Magna de l'Edifici Històric de la ...\nThe breakfast experiment: understanding kinetic rougheningfísicaInglés26 feb 201362832Sessió I. From black holes to cookie dunking: theory is in the air.Flashtalk: 'The breakfast experiment: understanding kinetic roughening' a càrrec de Xavier Clotet i Fons dins la primera sessió de la 1a Jornada d'Investigadors Predoctorals Interdisciplinària (JIPI) el dia 7 de febrer de 2013 a l'Aula Magna de l'Edifici Històric de la Universitat de Barcelona (UB).\nConvective instabilities in rotating fluidsfísicaInglés26 feb 201382723Sessió I. From black holes to cookie dunking: theory is in the air.Flashtalk: 'Convective instabilities in rotating fluids' a càrrec de José Manuel López Alonso dins la primera sessió de la 1a Jornada d'Investigadors Predoctorals Interdisciplinària (JIPI) el dia 7 de febrer de 2013 a l'Aula Magna de l'Edifici Històric de la Universitat de Barcelona (UB).\nA Swiss knife for interdiciplinary studiesfísicaInglés1 mar 201332652Sessió II. The Truman's show paradox: distinguishing the real world from the model using simulations.Flashtalk: 'A Swiss knife for interdiciplinary studies' a càrrec d'Arturo Valdivia dins la segona sessió de la 1a Jornada d'Investigadors Predoctorals Interdisciplinària (JIPI) el dia 7 de febrer de 2013 a l'Aula Magna de l'Edifici Històric de la Universitat de Barcelona (UB).


aquífistreamos: Si te salen borrosas... hazte una Bean Bag\nEtiquetas: accesorios, ecofistros, fotos\nMargherita 10 de noviembre de 2011, 20:15\nFelicitats, un invent que tindrà tan d'èxit com el buff !! Li has de trobar un nom, per engrescar la penya a comprar-ho.\nimpressionant. coixinets per les cervicals n´havia vist molts, però per la càmara de fotos tens la patent !!! ;)\nBlanca 12 de noviembre de 2011, 22:34\nNena, com pots ser tan friki i a la vetada enginyosa??? Una pregunta....com enxufes aixo a la maleta???\nCarol 13 de noviembre de 2011, 11:46\njaja, crec que a l'anada el portava a la ma, rollo coixinet per dormir a l'avio...a la tornada...embotit a la maleta. Va perdre una mica de "fuelle", pero se li poden posar mes boletes i listo!!! Buscarem nom i patent!!!


Solucions a ERR_SSL_PROTOCOL_ERROR Chrome - Centre De Notícies Minitool\nPodeu rebre el missatge: error de connexió SSL o aquest lloc no pot proporcionar una connexió segura juntament amb el codi ERR_SSL_PROTOCOL_ERROR en accedir a un lloc web a Google Chrome. Com es poden corregir els errors SSL a Windows 10? Solució MiniTool us proporciona alguns mètodes per eliminar fàcilment els problemes.\nQuan utilitzeu un navegador per visitar llocs web, de vegades us trobeu amb alguns errors de connexió, per exemple, ERR_NAME_NOT_RESOLVED a Google Chrome , ERR_TUNNEL_CONNECTION_FAILED , Etc.\nAquí teniu solucions completes si Google Chrome congela Windows 10\nS'ha descobert un error nou a Google Chrome que pot congelar completament els dispositius Windows 10. Llegiu aquesta publicació per aprendre-la i com arreglar el vostre PC.\nA més, podeu trobar el codi d’error (ERR_SSL_PROTOCOL_ERROR) que sol passar a Chrome, Opera, Firefox, etc. a Windows 10. Aquest error és el tema que parlarem avui. L'error també es coneix com a error de connexió SSL o aquest lloc no pot proporcionar una connexió segura.\nERR_SSL_PROTOCOL_ERROR és un dels errors de seguretat. En poques paraules, quan intenteu accedir a un lloc web potencialment perillós, Google Chrome o un altre navegador atura la connexió\nLa pàgina que intenteu obrir es pot veure afectada o compromesa. L'error indica que hi ha problemes amb el certificat SSL del lloc web.\nEls motius que hi ha darrere poden ser diversos, com ara una data incorrecta del sistema, problemes amb l’estat SSL, tallafocs o antivirus que bloquegen l’accés a la xarxa, etc. Doncs bé, què heu de fer per solucionar l’error del protocol SSL?\nActualitzar el lloc web no us ajuda a accedir al lloc web desitjat, però podeu seguir aquests mètodes per resoldre el problema.\nCom es corregeix l’error SSL a Windows 10?\nComproveu la data o l'hora del vostre sistema\nLa data i l'hora incorrectes poden interrompre amb el lloc web que proveu de visitar i provocar Chrome ERR_SSL_PROTOCOL_ERROR. Per tant, heu d’assegurar-vos que estiguin configurats correctament.\nPas 1: a Windows 10, aneu a Configuració> Hora i idioma> Hora .\nPas 2: desactiveu el fitxer Estableix l’hora automàticament i feu clic a Canvi .\nPas 3: definiu la data i l'hora correctes.\nEsborreu la memòria cau i les galetes del navegador\nSegons els usuaris, és útil solucionar 'aquest lloc no pot proporcionar una connexió segura' esborrant la memòria cau i les cookies del navegador com Chrome.\nPas 1: obriu Google Chrome i premeu Ctrl + Maj + Supr al mateix temps.\nPas 2: definiu l'interval de temps a Tot el temps , marqueu les caselles de Cookies i altres dades del lloc i Imatges i fitxers emmagatzemats a la memòria cau i, a continuació, feu clic a Esborrar les dades .\nDesactiveu el protocol QUIC a Chrome\nPer desfer-vos de ERR_SSL_PROTOCOL_ERROR a Windows 10, podeu provar de desactivar el protocol QUIC a Google Chrome.\nPas 1: copieu i enganxeu chrome: // flags / # enable-quic a la barra d’adreces.\nPas 2: es pot veure Protocol experimental QUIC . Només cal triar Desactivat des del menú desplegable.\nPas 3: reinicieu Chrome i comproveu si el problema està solucionat.\nElimineu el fitxer d'amfitrions del sistema\nEl fitxer amfitrió del sistema pot ser el motiu de l’error de protocol SSL a Chrome. Per solucionar el problema, podeu eliminar aquest fitxer seguint aquests passos.\nPas 1: premeu Guanya + R , entrada C: Windows System32 drivers etc. fins al Correr finestra i premeu Entra .\nPas 2: Feu clic amb el botó dret al fitxer hosts i trieu Suprimeix .\nEsborra l'estat SSL\nDe vegades, l'estat SSL pot provocar un error de connexió SSL. Per tant, podeu esborrar l'estat SSL per solucionar el problema.\nPas 1: aneu a control Panel (vist per Categoria ) a Windows 10.\nPas 2: feu clic a Xarxa i Internet> Centre de xarxa i compartició> Opcions d’Internet .\nPas 2: sota el fitxer Contingut pestanya, feu clic a Esborra l'estat SSL .\nPas 4: deseu i canvieu i reinicieu Chrome per veure si el problema s'ha solucionat.\nDe vegades, les extensions del navegador poden ser la causa de l’error SSL. És difícil saber exactament quin és el culpable, per tant, és millor desactivar les extensions una per una.\nPas 1: escriviu chrome: // extensions / a la barra d’adreces.\nPas 2: desactiveu el commutador.\nComproveu la configuració del tallafoc\nEl tallafoc pot bloquejar alguns llocs web i provocar ERR_SSL_PROTOCOL_ERROR a Chrome. És útil comprovar la configuració del tallafoc per veure si hi ha llocs web bloquejats.\nQuè cal fer si el vostre accés a Internet està bloquejat al Windows 10?\nSi rebeu l'error 'el vostre accés a Internet està bloquejat' a Windows 10, què heu de fer? Aquesta publicació us ofereix algunes solucions per solucionar-ho.\nLlegeix més Consell: A més d’aquestes solucions, podeu ajustar el nivell de seguretat i privadesa d’Internet, assegurar-vos que aneu al lloc web segur o habilitar totes les versions SSL / TLS. Si aquests mètodes anteriors no funcionen, podeu provar-los. Si no sabeu com funcionar, cerqueu els passos detallats en línia i no us el mostrarem aquí.\nUs molesta el missatge: error de connexió SSL o aquest lloc no pot proporcionar una connexió segura juntament amb el codi ERR_SSL_PROTOCOL_ERROR? Ara, podeu provar aquestes solucions esmentades anteriorment per eliminar fàcilment i eficaçment l’error del protocol SSL.\nCom puc mantenir la sessió iniciada a Google?\nel disc dur extern emet un so\nRAM mínim per a Windows 10\ncom deixar la discòrdia del servidor


Alerten de l'ús de les practiques no laborals per a joves com a mà d'obra barata\nAlerten de l’ús de les practiques no laborals per a joves com a mà d’obra barata\nEls joves de CCOO han elaborat una guia sobre pràctiques a l'empresa adreçada a representants sindicals\nEls últims anys s’han incrementat amb força els joves que realitzen pràctiques no laborals, en especial aquelles que es realitzen un cop acabats els estudis. Segons els coordinadors d’Acció Jove-Joves de CCOO de Catalunya, Irene Ortiz i Adrià Labazuy, el nombre de joves catalans amb contractes de pràctiques suposaven el 9,3% del total de joves empleats el 2015, un percentatge que va augmentar en més de quatre punts respecte a l’any anterior, quan era del 5,1%.\nLa dada ha estat facilitada durant una roda de premsa en la qual els joves de comissions han presentat guia per a joves i delegats sindicals per identificar i diferenciar les pràctiques formatives de les activitats amb contracte laboral.\nEl sindicat ha atribuït a una mesura de les empreses per tenir mà d’obra barata – o fins i tot sense cost i una forma de reduir els índexs d’atur juvenil.\nEn l’acte, Labazuy ha manifestat que el sindicat només ha pogut tenir accés a dades oficials en el cas de pràctiques laborals, però no té informació concreta sobre l’evolució de les pràctiques sense contracte, tot i que ha alertat que són les que més creixen.\nEl representant dels joves del sindicat ha explicat que la legislació actual permet que es puguin sumar fins a deu o dotze anys encadenant aquest tipus de contractes, que en la majoria dels casos, no inclouen salari, “amb l’excusa que la persona necessita més formació”, fet que implica que els joves s’incorporin al mercat de treball cada vegada amb pitjors condicions.\nHa retret que aquest tipus de pràctiques no remunerades un cop acabats els estudis són les que ha incentivat més l’administració a través de subvencions a les empreses, amb l’objectiu de reduir les xifres d’atur juvenil, i ha criticat també que s’incloguin com a opció dins el programa de Garantia Juvenil.\nLa guia vol facilitar que els delegats sindicals puguin identificar les diferents situacions per les quals una persona en pràctiques pot estar en l’empresa per informar els joves sobre qualsevol consulta relacionada amb aquest tema.\nTambé pretén servir perquè els sindicalistes puguin introduir criteris en la negociació col·lectiva que permetin diferenciar amb claredat les activitats que són purament de pràctiques de les que corresponen realitzar en el marc d’un contracte laboral.\nguia per identificar pràtiques formatives de les que precisen contracte\nAlertan que las prácticas laborales para jóvenes se usan para obtener mano de obra barata [cat]


Can Vicenç Futbol Sala: 19º Jornada de lliga Temporada 2011-2012\n19º Jornada de lliga Temporada 2011-2012\n10-03-12 Can Vicenç La Pineda F.S. 4-3 Borges F.S. (19º jornada de lliga)\nPARTIT BOIG AMB UN FINAL AGÒNIC I VICTÒRIA\nCan Vicenç – FS les Borges, partit corresponent a la jornada 19. Després de 3 jornades seguides fora de casa per fi tornaven a jugar al pavelló de la Pineda.\nLa primera part començava amb joc controlat pels locals i amb alguna ocasió de gol força clara. Al minut 10 del partit l’Àlex inaugurava el marcador després d’una bona jugada de contraatac del Raül. Seguien les ocasions i els pals, però la pilota no entrava. A falta de 24 segons per finalitzar la primera part el David pujava el 2 a 0 al marcador després d’un bon xut que se li escapa al porter.\nLa segona part començava igual que la primera, partit controlat pels del Can Vicenç, i aviat es va veure reflexat al marcador, ja que al minut 19, de nou l’Àlex, anotava el 3r gol. Per tant, semblava que el partit seria fàcil, però dos minuts més tard, un error en defensa dels locals donava una glopada d’esperança als de Lleida (3-1). Mig minut més tard, una molt bona jugada individual del Carles, acabava al fons de la porteria rival (4-1).\nEl partit estava boig i 40 segons després els visitants feien el 4-2 en una pèrdua de pilota en atac dels locals. I al minut 14 un gol en pròpia porta dels de la Pineda posava el 4-3, que seria definitiu, al marcador. Quedava molt de partit i els de les Borges veien possible la remuntada i victòria i els del Can Vicenç en canvi, estaven força perduts i contagiats pel joc boig dels rivals. Hi van haver minuts de més calma, però els errors en contraatacs que no es finalitzen, els pals i xuts fallits van condicionar que es patís fins al xiulet final, i fins i tot en els últims 10 segons, els rivals van tenir una falta a la línia de l’àrea local per poder empatar el partit.\nLa setmana que ve partit fora de casa contra el Salou FS. En el qual recuperem a un clàssic del Can Vicenç, el Dani. T’esperem!!


Segons el diccionari Català Valencià Balear exvot és un do ofert a una imatge religiosa en compliment d'un vot o en recordança d'un benefici rebut i que consisteix en un objecte que es penja a la paret o al sostre del temple o capella on es venera la dita imatge.\nLa història dels exvots està arribant a la seva fi. Després d'un llarg recorregut de milers d'anys, un costum tan arrelat a la nostra cultura ha passat a ser un record dels nostres grans o una curiositat que podem trobar en un racó d'un museu local o en comptats santuaris o ermites que s'han resistit a despendre's d'aquest tresor de la devoció popular. No fa pas gaire que santuaris i ermites de gran devoció rebien contínuament dàdives i exvots, ara unes crosses o una lligassa de núvia, ara unes trenes o un retauló, potser una gorra militar o bé una cama o un cap de cera.Les parròquies, ermites i santuaris tenien un Llibre de Miracles on quedaven anotats aquests vots fets o gràcies implorades a la Verge o als Sants i concedits per la divinitat.\nAl llarg de la segona meitat del segle XX ermites i santuaris han anat fent desaparèixer les presentalles emmagatzemades en els seus recintes, condemnant-les a la foguera, com si de bruixes es tractessin, o bé desempallegant-se d'elles per altres camins. De fet el foc sempre ha estat un element purificador i, de sempre i periòdicament, quan l'excés d'exvots acumulats començava a ser molest, el rector de torn n'eliminava una quantitat per fer lloc als que poc a poc s'anaven incorporant. Sempre eliminava els més vells, els ja oblidats, per no ferir els sentiments dels parroquians. Però ara aquest cicle s'ha trencat, s'ha fet neteja general i es controlen molt les noves incorporacions.


Whisky, whisky! - Xavier Theros\nLa façana de la cerveseria Baviera, al número 127 de la Rambla de Barcelona, en una imatge recent. Xavier Theros\nLes begudes alcohòliques han sigut un dels productes més venuts des que va començar la pandèmia, especialment el whisky, del qual el nostre país és un dels principals consumidors mundials. No obstant això, aquesta és una passió recent. A tot estirar, cent anys. Diu la tradició local que aquest destil·lat escocès es va popularitzar a principis del segle XX, gràcies a la colònia anglesa que es reunia al bar Petit Pelayo de Canaletes.\nSi busquem la paraula whisky a la premsa antiga, fins al 1830 amb prou feines apareix enlloc, i només a partir de llavors surt associada a personatges escocesos, caracteritzats com a grans bevedors. En algun cas, s’aclareix que es tracta d’un aiguardent britànic d’alta graduació, elaborat sovint de forma clandestina. El 1842 la premsa recollia la notícia de la troballa, al port de Londres, d’unes oques procedents d’Escòcia que havien sigut buidades i farcides amb ampolles de whisky de contraban. Mentrestant, a la Barcelona de l’època ni les bodegues més ben assortides, com la Naully o l’Ansaldi, totes dues a la Rambla, incloïen aquesta beguda als seus catàlegs. Llavors era un glop exòtic.\nEl Cafè Pelayo estava situat a la cantonada entre el carrer Pelai i la Rambla, i era conegut perquè acollia el nombre més gran de penyes i tertúlies de la ciutat, amb clients com Àngel Guimerà, Narcís Oller o Frederic Soler, Pitarra. És d’aquest local d’on, l’any 1893, va sorgir el Petit Pelayo, just al costat. El seu propietari era Josep Sala, l’oncle d’Esteve Sala, un dels empresaris de la restauració més importants a la Barcelona de la Belle Époque. Mentre locals com Can Justin o la Maison Dorée eren profrancesos, i Moritz o el Gambrinus progermànics, el Petit Pelayo era anglòfil. En aquells anys era conegut pels vermuts de ral, servits amb aigua mineral en comptes de sifó, i pels seus tancs de cervesa, com es veu en una publicitat, durant la Primera Guerra Mundial, on surten dos homes amb casc prussià i gorra tova francesa brindant. I el text: “D’on ens vindrà la pau? Del Petit Pelayo, que és on serveixen la millor cervesa”. Aquest bar tenia per clients polítics i periodistes, i el gran Pompeu Gener, rei de la bohèmia.\nEl 1896 un accident a la veïna Societat Barcelonina d’Electricitat va fer que la tapa del repartidor de llum que hi havia al costat del Petit Pelayo sortís disparada i provoqués la caiguda d’uns quants vianants a la Rambla. Tres anys després, durant els aldarulls per la vaga de botigues, l’establiment va ser increpat per continuar obert, i el van obligar a tancar les portes. Llavors, el whisky començava a ser apreciat com un beuratge sofisticat i modern. Així, el 1907, La Vanguardia incloïa propaganda del whisky P.O., que es podia trobar al dipòsit dels germans Fortuny del carrer Hospital, mentre que Campbell i White Label es venien a la botiga Riudor i Parés del Portal de l’Àngel. El 1913 gent com el doctor Wenceslao Coroleu catalogava la beguda d’incen- diària, i la definia com “allò més horrible inventat per l’espè- cia humana”. Malgrat la seva opinió, ja era una beguda cara i exclusiva, que cada dia tenia més aficionats.\nDurant els anys vint, les marques més populars van ser White Horse i Johnnie Walker, i ja es denunciaven imitacions i fraus. L’any 1929 Esteve Sala va comprar el Petit Pelayo i el va convertir en la famosa cerveseria Baviera, que en els darrers temps ha perdut la seva característica façana. Vint anys després se’n va generalitzar el consum, amb l’abaratiment de preu provocat per les primeres marques locals, com el whisky Mag de Vilanova i la Geltrú. Barcelona fins i tot tindria un Museu del Whisky al carrer de les Sitges. Ara, un plaer privat per culpa del confinament.\nhistòria begudes alcohòliques Caps i puntes


Relats Eròtics: La botiga de mobles - erotic.cat\nA primera hora de la tarda la botiga de mobles es mantenia deserta. Passejàvem entre una successió d’expositors plens de taules, catifes i prestatgeries a la recerca de cortines per al nostre apartament. Les escenes estaven tan primorosament decorades que convidaven als visitants a sentir-se com a casa, a triar tots i cada un dels complements que allà s’exposaven. Entre còmodes i vistosos sofàs passàvem el dia amb la tranquil·litat de saber-nos sols en aquell immens lloc conformat per escenes que imitaven llars sense vida.\nTot d’una i sense previ avís, tal com a mi m’agrada, em va assaltar 1 irreprimible desig. El vaig agafar de la mà i vam anar cap a la cantonada d’un decorat que simulava una acollidora sala d’estar. Sense dir res li vaig obligar, empenyent-ho pel cap, a agenollar-se davant meu. Abans que ell reaccionés vaig pujar l’escassa faldilla que vestia i vaig prendre del seu cabell, apropant aquella masculina i perplexa cara al meu vagina, desproveïda de roba interior. Per a mi no era moment de parlar ni de demanar-li que sufoqués aquell espontani desig. Només necessitava sentir el plaer de notar el seu alè i la seva càlida llengua entre les meves cames.\nMai posa objecció a satisfer els meus inesperats capritxos doncs a tots dos ens agraden els jocs d’improvisació, el risc de ser sorpresos, el no saber mai quan ni com es presentarà la següent ocasió. Jo gaudeixo dominant-ho, posant-li trampes on caure rendit, obligant-ho a proporcionar-me tots els orgasmes que em vénen de gust, a qualsevol hora del dia i en el lloc menys sospitat. Poc m’importa que es tracti d’un espai públic, d’una hora intempestiva o si ens trobem embrancats en alguna tasca. El fet de respondre immediatament als meus desitjos em fascina, embogeix i em pren a través dels cinc sentits.\nEnvoltant amb les mans el seu cap, em vaig deixar portar per la profunda sensació d’una càlida plenitud, íntima i punyent. A l’interior sentia com ell assaboria i xuclava el meu propi plaer, com bevia la font del meu desig, portant-me lluny d’aquells inerts decorats. M’excitava la certesa de saber que el tenia només per a mi, que el posseïa entre les mans, objecte que em complaïa al meu gust. Sospirava, panteixant percebia que al meu voltant tot quedava en res, en una immensitat, brollant calor per la pell, sabent-me desitjada i devorada.\nDurant una llarga estona el vaig permetre que llepés, que gaudís de la calidesa dels meus orgasmes. Immòbil, de genolls, responia complidor a l’última de les meves fantasies, sense atendre a res més que a donar-me el plaer que en aquell moment li venia de gust. Besava i mossegava capturat entre els meus cuixes, sentint l’objecte del seu desig i sabent-manejat per la seva endimoniada dominadora.\nQuan em va haver sadollat, el vaig elevar dolçament pel seu cap per incorporar-lo, mentre ell encara es llepava de l’inesperat i dolç regal. Recol·locant-me la faldilla l’observava amb tendresa encara que desafiant, mossegant-me el llavi com a gest de saber-me la més trauèssa. El contemplava esbufegant, sobrant-li la roba, la pell. Abans d’agafar-li de la mà per continuar el nostre passeig entre taules i sofàs li vaig xiuxiuejar a l’oïda: “així m’agrada”.\n23 gener, 2020 - Natalia


de secà: Ha tancar la paradeta\nHa tancar la paradeta\nAvui he decidit baixar la perciana del meu bloc. Si, si, he decidit tancar la paradeta. Aquest es un bloc anònim, tot i que la majoria dels qui hi treieu el nas sabeu qui sóc. A mi l'anonimat m'ajudava a expresar-me, algo que sobint em costa molt. Però aquest anonimat s'ha perdut, no sols amb les persones que no l'han tingut mai (que no m'importava) sinó amb altre gent que fa que condicioni el meu redactat, la meva expresió, en definitiva, que fa que no em senti agust a casa meva i, per tant, toca xapar.\nSols em queda agrair la companyia de tots els que heu perdut el temps a casa meva.\nPublicat per de secà a 19:40\nbaldric ha dit...\ntens raó en tot el que dius, anonimat és perd quan tothom que mira el blog sap qui ets, i mira el teu blog,pq vol saber com estàs com ets sents i que fas, pq la gent que mira el teu blog et troba a faltar i és una manera d'estar més aprop teu.Petonts\n21 de març de 2008 a les 18:04\nakairis ha dit...\nt'entenc perfectament per que m'ha passat lo mateix..., ja no hi escric res, condiciona molt a l'hora de escriura, pero...sempre es pot obrir un bloc nou amb un alias i no dirli a ningú!!! jo hjo faré.\n23 de març de 2008 a les 22:04\nvaja... espero que si obres algun bloc en alguna altra banda, donis senyals de vida, encara que no diguis mai explícitament que ets tu!\njo espero que això no em passi mai! m'agrada que em llegeixin coneguts i desconeguts. i encara no he arribat al punt de no escriure alguna cosa per si algú ho podia llegir.\nen fi... ;)\n25 de març de 2008 a les 9:36\nOstres, jo soc nova visitant, i em trobo que tanques...\nEspero doncs, que la casualitat em retorni a retrobar-te!!!\n26 de març de 2008 a les 21:04\nTorna a obrir...torna!!!!\n25 de juny de 2009 a les 15:38\nQue t´has perdut?\nAquest sóc jo...........\n.........pujant la Tossa Plana de Lles\nPer divertir-te sobre rodes\nAlgo per escoltar\nAltres llocs on treure el nas


Playmobil Shopping Day: Bases del concurs\nInici | Playmobil Shopping Day | Bases del concurs\n1. L'Agrupació de Comerciants i Industrials de la Barceloneta , a partir d'ara l'ACIB Barceloneta, organitza la campanya de promoció "Playmobil Shopping Day" per tal de fidelitzar els clients dels seus establiments adherits i per oferir-los un incentiu a la compra.\n2. La campanya “Playmobil Shopping Day” consisteix en el sorteig d'un abonament mensual pel Club Natació Atlètic Barceloneta.\n3. Les persones que vulguin participar en el sorteig hauran de visitar els establiments col·laboradors de la campanya, fer una foto al diorama i clics que més li agradi, i emplenar el següent formulari web emplenant totes les dades, adjuntar la fotografia i enviar-ho.\n4. Una mateixa fotografia no es podrà usar més d'una vegada. Però podràs participar tantes vegades com fotos enviïs.\n5. El sorteig se celebrarà el 17 de maig de 2022 amb els formularis rebuts entre el 7 i el 14 de maig.\n6. Es comprovarà que els formularis rebuts siguin correctes i que no s'hagi comès frau. En cas negatiu, es tornarà a realitzar el sorteig del premi.\n7. L'organització contactarà amb la persona guanyadora del sorteig per a fer l'atorgament del premi.\n9. Els titulars dels establiments comercials i de serveis adherits a l'ACIB Barceloneta i el seu personal no poden participar en aquesta campanya. Els treballadors de l'ACIB Barceloneta i de l'empresa que gestiona aquesta promoció i els seus familiars no poden participar en aquesta campanya com a beneficiaris dels premis.\n10. Els menors d'edat poden ser beneficiaris del premi però les dades facilitades han de ser de persones majors d'edat. Pares, avis, oncles, etc..\n11. La participació en aquesta campanya implica l'acceptació d'aquestes bases.\n12. Les persones premiades accepten aquestes bases i autoritzen l'organització a fer ús dels seus noms i cognoms i fotografies, si fa falta, per a promocionar aquesta campanya. La no acceptació d'aquest punt representa la pèrdua de la condició de premiat/dona. En aquest cas l'organització es reservarà el dret de tornar a sortejar el premi o deixar-lo desert.\n13. L'organització també és reserva el dret d'excloure de la participació en aquesta campanya a qualsevol establiment comercial i o de serveis que no respecti aquestes bases.\n15. Qualsevol imprevist serà resolt per l'organització, que es reserva el dret d'interpretació d'aquestes bases.


Salut cribrarà alumnes i mestres que fan classes presencials - Altaveu el diari digital d'Andorra\nSalut cribrarà alumnes i mestres que fan classes presencials\nEls objectius d'aquesta vigilància són determinar si hi ha presència del virus SARS-CoV-2 entre la població dels centres educatius i identificar precoçment les persones infectades\n11/06/2020 (17:37 CET)\nEntrada a l'escola francesa d'Andorra la Vella. Comú d'Andorra la Vella\nEl Govern farà un cribratge mitjançant la prova diagnòstica TMA a una mostra d'estudiants i personal dels centres educatius durant la setmana vinent. Els objectius d'aquesta vigilància són determinar si hi ha presència del virus SARS-CoV-2 entre la població dels centres educatius que han iniciat l'activitat presencial recentment i identificar precoçment les persones infectades.\nPer efectuar aquesta vigilància és necessària la participació voluntària de la població. Queden excloses les persones que ja hagin patit la malaltia prèviament i les que no han assistit cap dia als centres educatius des de la seva reobertura. La prova TMA es duu a terme mitjançant l'obtenció d'una mostra orofaríngia i nasofaríngia. Els resultats positius es comunicaran per part del ministeri de Salut. Els resultats negatius no es comunicaran personalment però estaran disponibles, en la major brevetat possible i en un termini màxim de 72 hores en la Història Clínica Compartida (HCC).\nAlguns pares i mestres s'han queixat del poc termini que hi hagut entre la recepció de la carta on es notifica la realització del test i la inscripció. El document, amb la signatura de la secretària d'Estat de Salut, Helena Mas té data del dia 10 i el límit, com a molt tard, era aquest dijous.


AVIÀ COP DE PEDAL C.C.: Sortida Social del Club\nSortida a St. Llorenç de Morunys.\nDiumenge dia 22 de març de 2009, fem una sortida diferent, sortim des de St. Llorenç de Morunys, i a l’hora de dinar també venen les famílies i dinem tots plegats.\nSortim a les 8:30 h aproximadament del camp d’esport de St. Llorenç de Morunys, fem un tram de baixada per dintre el bosc fins arribar a la carretera que porta a la Llosa del Cavall, d’allà enfilem la carretera que la deixem just davant de la fàbrica Knauff.\nAquí comença 1,8 km. de dura pujada amb molta grava fins arribar a St. Lleïr, es qüestió de pujar cada un al seu ritme. Foto de rigor a dalt i enfilem una baixada trepidant fins a tocar el riu.\nD’allà enfilem ja cap a La Pedra, passant per sota del càmping de St. Llorenç, direcció a la font de la Puda, algun tram de corriol molt estret i amb perill de caigudes cap a tocar el riu, anem pujant fins arribar a l’entrada de La Pedra, allà agafem per l’esquerra del riu un corriol que desprès passa a ser una pista, sempre en lleugera pujada arribem a la Coma, aquí només ens resta pujar 4 esglaons, reparar una punxada i anar a esmorzar que ja ens esperen.\nL’esmorzar; arribem i la taula ja es parada i plena de teca, mengem tant com n’hi ha, fem un brindis amb cava, i per postres coca i xocolata.\nEns fem una foto per donar-la en agraïment del be que ens han tractat, i comencem a enfilar la pujada cap a les fonts del Cardener, el primer tram es en pujada suau , però arribant a les fonts la cosa es comença a posar dreta ¡¡¡¡\nUna bona pista amb pujada constant i trams molt drets, ens porta fins a la cota aproximada de 1.400 m d’alçada, i d’allà arribem a la casa Els hiverns, aquí es un mirador d’una gran part de la vall de Lord, quedant St. Llorenç als peus.\nAra en baixada fins a trobar la carretera que porta fins al Coll de Jou. 200 m d’asfalt a la dreta entrem en una pista dintre del bosc que comença també amb una pujada mantinguda fins a trobar una pista pedregosa que agafem direcció avall.\nAra toca una baixada trepidant fins a creuar la pista que porta al santuari de Lord, d’allà encara fem un altre tram de baixada molt ràpida fins girar bruscament a l’esquerra, per tornar a remuntar part del tram de baixada.\nArribem a la font de St. Serni, amb l’esglesieta a l’esquena, ara si que ja falta una última baixada fins a arribar.\nAquest tram està acabat de tallar i encara hi ha tots els arbres i branques al mig del camí, toca anar apartant la brancada i algun arbre.\nArribada al camp d’esports de St. Llorenç de Morunys, dutxa, canviar-nos i a dinar, que ja han arribat les famílies i marxem tots junts a la Coma a fer un merescut dinar de germanor.\nEl traçat ha estat molt entretingut, amb fortes pujades, amb zones de trialeres durilles i altres de ràpides, zones de corriol, pistes rodadores i un paisatge impressionant, hem donat la volta a la vall de St. Llorenç de Morunys.\nL’esmorzar a estat fantàstic i el dinar tots junts molt divertit.\nAgrair molt especialment al nostre Sherpa oficial l’organització de tot plegat, buscar i traçar la ruta, buscar lloc per l’esmorzar i el dinar i que ens deixessin dutxar-nos i canviar-nos al camp d’esports.\nSalut i bon cop de pedal Companys ¡¡¡


Fundació Periodisme Plural | ‘Una altra economia és possible’: debat sobre les alternatives a l’actual sistema econòmic\nSEGÜENT » « ANTERIOR\nExperts en cooperativisme parlaran de la viabilitat de les noves iniciatives econòmiques\nEl periodista Andreu Missé, moderarà l'acte que tindrà lloc a Can Fabra\nEl periodista Andreu Missé moderarà la xerrada de quatre experts en cooperativisme, la millor demostració que una altra economia és possible. L’objectiu d’aquest nou acte organitzat per la fundació Periodisme Plural és conèixer de primera mà algunes de les diferents experiències que funcionen des de fa temps. L’acte es cel·lebrarà el dilluns 4 de novembre a Can Fabra (carrer Segre, 24-32, Barcelona).\nCinc experts en cooperativisme participaran aquest dilluns, 4 de novembre, en una nova xerrada organitzada per la Fundació Periodisme Plural. L’objectiu d’aquest nou acte és conèixer de primera mà algunes de les diferents experiències que funcionen des de fa temps i que són la millor demostració que una altra economia és possible. L’acte se celebrarà aquest dilluns a les 19 h a l’ Auditori de Can Fabra (carrer Segre, 24-32, Barcelona).\nParal·lelament, la nostra voluntat és que la publicació dels diaris digitals vagi acompanyada d’una programació estable d’actes presencials. Els primers, ja programats, són: el diàleg entre l’escriptor Suso de Toro i el diputat Joan Tardà, una taula rodona sobre el cooperativisme (el dia 4 a Can Fabra, organitzat conjuntament amb ‘Alternativas Económicas’) i un cicle de cinefòrum (als cinemes Girona) dedicat a la temàtica educativa. L’estrena serà el 20 de novembre amb el documental ‘El retratista’. Tot això, però, només serà possible amb la vostra ajuda. Com diem a la portada de CatalunyaPlural.cat, “només depenem de tu”. Per ser lliures, necessitem fer ‘amics’ de la Fundació Periodisme Plural. Necessitem la teva implicació.\n– Dia: 4 de novembre\n– Lloc: Can Fabra\n– Adreça: Segre, 24-32, 08030 Barcelona\n– Com arribar-hi:\nSEGÜENT » « ANTERIOR Activitats